Margarin var billigere å fremstille enn smør, og myndighetene måtte sette opp strenge regler for at kundene ikke skulle bli lurt. Det var derfor ikke lov å tilsette gul farge - margarinen skulle være hvit - og pakkene skulle være kubeformet som terninger for ikke å forveksles med de avlange smørpakkene. I Tyskland fremsatte smørprodusentene krav om at margarinen skulle farges blå eller grønn, så kundene så forskjell.